Document ID: 31998R2511

ΚΑΝΟΝΙΣΜΟΣ (ΕΚ) αριθ. 2511/98 ΤΗΣ ΕΠΙΤΡΟΠΗΣ της 20ής Νοεμβρίου 1998 για την τροποποίηση του κανονισμού (ΕΚ) αριθ. 2144/98 για την πώληση, με τιμή που καθορίζεται εκ των προτέρων, βοείου κρέατος που κατέχεται από ορισμένους οργανισμούς παρέμβασης για να μεταποιηθεί στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, για την κοινή οργάνωση της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1633/98 (2), και ιδίως το άρθρο 7 παράγραφος 3,
Εκτιμώντας:
ότι ο κανονισμός (ΕΚ) αριθ. 2144/98 της Επιτροπής, της 6ης Οκτωβρίου 1998 (3), όπως τροποποιήθηκε από τον κανονισμό (ΕΚ) αριθ. 2320/98 (4) προβλέπει την πώληση αποθεμάτων παρέμβασης που βρίσκονται στην κατοχή ορισμένων οργανισμών παρέμβασης 7 ότι οι ποσότητες και οι τιμές που αναφέρονται σ' αυτόν τον κανονισμό θα πρέπει να τροποποιηθούν ώστε να ληφθούν υπόψη τα ήδη πωληθέντα αποθέματα 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2144/98 τροποποιείται ως εξής:
1. Στο άρθρο 1:
α) η πέμπτη περίπτωση αντικαθίσταται από την ακόλουθη:
«- περίπου 2 000 τόνοι εμπροσθίων τεταρτημορίων με κόκαλα που βρίσκονται στην κατοχή του αυστριακού οργανισμού παρέμβασης,» 7
β) η δέκατη πέμπτη περίπτωση αντικαθίσταται από την ακόλουθη:
«- περίπου 10 000 τόνοι βοείου κρέατος χωρίς κόκαλα που βρίσκονται στην κατοχή του οργανισμού παρέμβασης του Ηνωμένου Βασιλείου,».
2. Το παράρτημα Ι αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Νοεμβρίου 1998.

Labels: 3
2
17